Беларуская мова ў Мінску – рэдкі від. У паспяхова зрусіфікаванай камуністамі краіне – адпаведная сталіца. Мода на грэблівае стаўленне да беларускай мовы пайшла пасля апошняй вайны. Тады ў Мінску засталося каля 50-80 тысяч чалавек, зараз – пад 2 мільёны. Пасля смерці Сталіна, калі людзям выдалі пашпарты, вяскоўцы выправіліся ў горад шукаць лепшае долі. Да таго ж, паводле хітрага савецкага плану, людзей “тасавалі” між саюзнымі рэспублікамі – каб сцерці іх нацыянальную адметнасць, зрабіць іх аднолькавымі, касмапалітамі.